Il-mezzi tat-Trasport nhar it-Tnejn jistgħu jkunu fuq strajk imħabbar mill-Federazzjoni tal-Assoċjazzjonijiet tat-Trasport Pubbliku. L-assoċjazzjonijiet jirrapprezentaw id-dgħajjes tal-Blue Grotto, tal-linja f'Għawdex, il-Minibuses, il-karozzi tal-mejtin, tal-linja f'Malta u t-taxis. Għalfejn ? Għax inħarġu numru ta' liċenzji għal-karozzi tal-mejtin li issa ġew liberalizzati. Qed jingħad li dawk li ġja kellhom liċenzja għal karozza tal-mejtin kienu mwegħda mill-Ministru tat-Trasport li kien hemm qabel (Jesmond Mugliette) li ma kienux ser joħorġu iktar liċenzji għal karozzi tal-mejtin, u minħabba din il-wegħda dawn għamlu investimenti kbar. Irrispettivament minn min għandu raġun din it-tilwima ser tagħti daqqa ta' ħarta lill-isforzi li jeħtieġ isiru biex in-nies tnaqqas l-użu tal-karozzi privati u tagħmel iktar użu mit-trasport pubbliku. Din it-tilwima titfa' l-proċess 4 passi lura.
4 passi lura